Diari Oficial de la Generalitat Valenciana


Sumari del DOGV 4529, del 24-06-2003 (2003/7217)

Informació pública del projecte d'urbanització del programa d'actuació integrada Los Altos de Alfinach.
-------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7217


Organisme emissor
:   Ajuntament de Puçol

Tipus de document
:   Anunci

Informació pública del projecte d'urbanització del programa d'actuació integrada Los Altos de Alfinach. [2003/S7217]
  
El Ple d'este ajuntament en sessió ordinària celebrada el 28 de març de 2003, va acordar l'aprovació definitiva del projecte d'urbanització del programa d'actuació integrada Los Altos de Alfinach d'esta localitat, elaborat per l'arquitecte Eduardo Merí Llovet i per l'enginyer industrial Francisco Florentino Juan.
  
El tenor literal de la part dispositiva de l'acord és el següent:
  
«Primer. Aprovar definitivament el projecte d'urbanització de la unitat d'execució única del pla parcial Los Altos de Alfinach presentat per l'agent urbanitzador en data 27 de novembre de 2002, els projectes per a les instal·lacions elèctriques presentats en data 27 de març i 27 de novembre de 2002 i l'estudi bàsic de seguretat i salut presentat en data 17 de desembre de 2002 redactat tot això per l'arquitecte Eduardo Merí Llovet i per l'enginyer industrial Francisco Florentino Juan, i s'incorporaran al mateix les observacions realitzades per l'enginyer tècnic industrial en l'informe de data 27 de desembre de 2002.
  
Segon. Notificar el present acord a l'agent urbanitzador Proinar, SL i Vatoyma, SL
  
Tercer. Notificar el present acord als altres propietaris afectats per l'actuació.
  
Quart. Publicar el present acord en el Butlletí Oficial de la Província de València i en el Diari Oficial de la Generalitat Valenciana.
  
Cinqué. Facultar l'alcalde a fi que, en nom de la corporació, realitze totes les actuacions que estimen necessàries per a l'execució del present acord.»
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora de Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, es podrà interposar un dels recursos següents:
  
A) Amb caràcter potestatiu, recurs de reposició davant l'òrgan que va dictar l'acte recorregut, en el termini d'un mes comptador des de el dia següent de la recepció d'esta notificació. Si transcorre un mes des del dia següent de la interposició del recurs de reposició sense que este s'haja resolt i notificat, podrà entendre que ha sigut desestimat i interposar recurs contenció administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant la Sala Contenciosa Administrativa del Tribunal Superior de la Comunitat Valenciana dins del termini de dos mesos comptadors des del dia següent de la recepció d'esta notificació.
  
Tot això sense perjuí que puga exercitar qualsevol altre recurs que estime procedent.